
E kachó riba e foto aki su nòmber ta deskonosí pa BONERIANO. Pero e ta hopi famá 
pa motibu ku e tin solamente tres pia. A amputá su pia pa motibu ku e tabata den 
kondishon malu. Normalmente e kachó aki ta dilanti Van den Tweel Supermarket, 
pero riba ‘Dia di Bestia’ el a bai dal un keiru te na Chachacha Beach. 


DERECHO RIBA MÍNIMO SOSIAL DIGNO 


Kachó desabilitá a bai keiru leu riba ‘Dia di Bestia’ 


Trabou di mantenshon 
na kasnan di katibu 

Cancer 
Breast 


AWARENESS MONTH 
Cancer 
Breast 


Kondishon pa Fontein 
keda di pueblo 


pag6 


Alegria i doló 
semper ta kana 
pareu. 


Partisipashon di 
Parokia di 
La Bírgen di Coromoto 


Djasabra 7 di òktober; 
Santu Sakrifisio di Misa 
18:00 (ingles) i 19:30 pm. 


Djadumingu 9 di òktober; 
Santu Sakrifisio di Misa 
07:00 i 10:00 am, 
18:00 pm. 

’t Zandmannetje is op zoek naar 
Een plantmanager 


Eisen: 
-40 urige werkweek, ook bereid zijn in de weekenden te 
werken 
-Zelfstandig kunnen werken 
-Minimaal 5 jaar werkervaring 


Voor meer informatie graag bellen met 788 0800 


Tavarez Refri-Parts B.V. 


ta buska 
1 koel-monteur 


- mester tin mas o menos 2 aña di eksperensia 


Pa mas inf. yama telefòn # 701-3101 


Alonzo Garden B.V. 


ta buska 
-2 tuinman 


Pa mas inf. yama # 780-1133 


A fayesé 


*22-01-1930 – 2-10-2023 


Na nòmber di su esposo: 
Pedro ‘Shorombu’ Statia 
Yunan: 
Mirto i Mirugia Statia-Winklaar 
Esteban ‘Ivan’ i Azelia Statia-Joa 
Edseline i Crispino Paula-Statia 
Eveline Statia 
Roberto Statia 
Juan Donisio ‘Donny’ Statia 
Nietunan: 
Rona i James Kroon 
Rena i Partner 
Caroline i Partner 
Javier Barrientos i Marilu Cicilia 
Hassana i Lesley Winklaar-Paula 
Mikael Victoriano 
Rebecca Barrientos 
Laraine Statia 
Michael Statia 
Bisanieutnan: 
D’Shantee Soliana i D’Leh Winklaar 
Aalijah Giron Ramirez 
Kuñánan: 
Ana Maria Cornelis i famia 
Dona De Palm i famia 
Subrina- i subrinonan, ihanan. Su rumannan di Iglesia. 
Un danki speshal na Glenda Martis, Jola Martis, zusternan 
di Thuiszorg i dokter Veringa. 
Famia: 
Anthony, Barrientos, Cornelis, Christiaan, Martis, de Palm, 
Eisden, Thodé, Thomas, Statia, Thielman, Van Aanholt, Paula 
i Wanga. 
Demas famia na Boneiru, Kòrsou, Aruba i Hulanda. 
Su bisiña- i konosinan. Nos diskulpa si den nos tristesa 
nos por a lubidá un òf otro famia. 


Akto di entiero ta tuma lugá djasabra 7 òktober, 
saliendo for di Consuelo Memorial pa santana ‘Nos 
Sosiegu’. Ta risibi kondolensia di 1’or pa 3’or sigi pa 
un respons. Despues ta hiba nos kerido defuntu na su 
último lugá di sosiegu. 


GRADISIMENTU I INVITASHON 
Yunan, nietunan i demas famia di 


ta gradisi tur ku di un òf otro manera a 
mustra konbibiensia na momentu di 
fayesimentu i entiero di nan ser keri. 
Boso atenshon tabata un gran kon- 
suelo pa nos. 
Nos ta invitá tur famia, bisiña, amigu- 
i konosinan na un santu sakrifisio di 
misa pa su deskanso eterno, djabierne 6 òktober pa 
7’or anochi na misa San Bernardo na Playa. 


Aseptá esaki komo un invitashon personal. 


Pronóstiko di 


tempu pa Boneiru 


Djabièrnè 06 te Djasabra 07 Òktober 2023 
Parsialmente te hopi nublá i algun áwaseru, posi- 
blemente ku mal tempu 


Ta parsialmente te hopi nublá i lo tin algun áwase- 
ru, posiblemente ku mal tempu. E temperatura mák- 
simo lo ta aproksimadamente 34°C, e temperatura 
mínimo mas o ménos 27°C. Bientu lo ta variabel, 
suak te moderá, forsa 2-3. E bientu ost ta suak te 
moderá, forsa 2-3. 


Altura di ola: 1.0-2.0 m (3-5 pia) 


* Altura di ola válido pa laman grandi 


KRALENDIJK 
-- 
Despues di un inisio eksi- 
toso na Boneiru na luna di 
febrüari, Youth Enterprise 
Program (YEP), un pro- 
grama di empresariado pa 
hóben, na fin di luna di sèp- 
tèmber a ranka sali na Den 
Haag tambe. 
YEP ta un proyekto di 
Fundashon 
WeConnect, 
huntu ku Entidat Públiko 
Boneiru. Kuater hóben for 
di área Karibense a bini ku 


Komienso eksitoso di Youth Enterprise Program 


e idea akí, un di Aruba i 
tres di Boneiru. 
YEP ke yuda hóbennan 
Boneriano pa bira empre- 
sario. E programa ta ofresé 
un wèpsait i diferente tayer, 
tantu na Boneiru komo 
na Hulanda. E enfoke ta 
riba informá i entusiasmá 
hóbennan tokante empre- 
sariado i e oportunidatnan 
na Boneiru. 
Durante e tayernan, e 
partisipantenan ta siña to- 


kante 
tópikonan 
impor- 
tante, manera abilidat fi- 
nansiero, formulá i logra 
meta i kiko prosperidat i 
bienestar ta nifiká. 
Paul David Romo, un 
Boneriano i kofundador di 
e programa, ta pone énfasis 
riba importansia di traha 
huntu. Na Boneiru hopi biá 
nos ta pensa den forma in- 
dividual. Pero huntu nos 
por fortifiká otro. A bira 
tempu pa un aserkamentu 


mas konhuntamente di em- 
presariado. 
Un parti importante di 
YEP ta edifikashon di un 
komunidat. E partisipan- 
tenan ta deliberá huntu to- 
kante e puntonan fuerte i e 
oportunidatnan di nan isla 
pa studiantenan Karibense 
na Hulanda. 
Entidat Públiko Boneiru 
ta finansiá YEP. Diputado 
Jolinda Craane ta entusi- 
asmá: “Awor ku Boneiru 
ta kresiendo rápidamente, 
nos tin hopi mester di nos 
profeshonalnan Boneriano 
hóben. Nos ta spera ku 
YEP ta inspirá nan pa keda 
enbolbí ku nos isla i pa 


aportá despues di nan es- 
tudio, komo empresario òf 
pa medio di desempeño di 
funshonnan importante.” 
YEP ta sigui desaroyá 
su mes ku mas tayer na 
Boneiru i Hulanda. Tambe 
ta bai ampliá e wèpsait i e 
kontené vakatura i tep pa 
empresario. E meta ta pa 
informá hóbennan tokante 
oportunidatnan na Boneiru. 
Den tayernan den futuro ta 
trata sosten komersial i fi- 
nansiero pa stimulá e em- 
presariado akí. Mas pro- 
greso ekonómiko ta e meta 
final i hóbennan por ta un 
parti importante di esei, se- 
gun Romo. 


Manera awa kai tur molèster ta lanta kabes. Esaki ta- 
bata e kaso riba djabièrnè 6 di òktober ora ku Boneiru a 
haña bastante awa. Sitionan konosí manera sentro di si- 
udat tabata yen di awa kousando molèster ku entretantu 
tur hende sa di dje. 


Molèster di awa 

Partisipashon 
Seramentu di kaya 


Ta sera e siguiente kayanan 
temporalmente pa tráfiko motorisá riba 
11 di òktober 2023 te ku 14 di òktober 
2023 entre 08.00 or pa 18.00 or, relashoná 
ku aktividatnan di Regata 2023: 


Kaya Playa Lechi: di waf di piskadó te ku Kas di 
Regata 


Kaya Herman J. Pop: di Kaya Grandi te ku Kaya 
Playa Lechi 


E área será ta alkansabel pa hende na pia. 
Parker bo outo pafó di e área será i no dilanti e 
barikada. Ta usa e kamindanan pafó di e área 
será komo kambio di ruta. Ta indiká esaki ku 
bòrchi di kambio di ruta. 


Diskulpa pa e inkumbiniensia i 


danki pa bo komprenshon. 


Gezaghèber 
interino 
R. Oleana 


Sekretari o Insular 
mr. C.J.L. Frans 


KRALENDIJK -- No 
tin, òf tin apénas sufisiente 
plaka pa biba di un dia pa 
otro, nunka ta sigur di bo 
futuro, esei pa hopi Hu- 
landes den e munisipionan 
partikular Boneiru, Saba i 
Sint Eustatius, ta algu nor- 
mal. Te ku awe apénas tin 
un sistema sosial adekuado 
pa e islanan akí, manera 
ya pa dékadanan kaba ta 
kustumbrá kuné na e parti 
Europeo di Hulanda. Esei 
no ta kuadra ku un pais ku 
a ankra igualdat komo un 
derecho fundamental pa tur 
su abitantenan. Djabièrnè 
Komishon Thodé a entregá 
e rapòrt na Minister Carola 
Schouten pa Maneho di Po- 
bresa, Partisipashon i Pen- 
shun i Sekretario di Estado, 
Alexandra van Huffelen, di 
Relashon den Reino i Digi- 
talisashon. 
Komishon Mínimo So- 
sial Karibe Karibense a in- 
vestigá kon por implementá 
un sistema simpel i efek- 
tivo pa un mínimo sosial 
na e tres islanan Hulandes 


akí. Tambe a eksplorá kiko 
tin mester pa logra esei. E 
konklushon ta ku aplikando 
un bon método presupues- 
tario i aserkamentu sistemá- 
tiko pa kada tipo di kas di 
famia, por implementá un 
mínimo sosial ku kua por 
logra igual resultado ku ta 
e kaso na e parti Europeo 
di Hulanda. Pa logra esaki, 
mester hisa entrada míni- 
mo 
konsiderablemente. 
Glenn Thodé, presidente di 
e komishon durante entrega 
di e rapòrt, a bisa pobresa ta 
un sírkulo visioso. Na Bo- 
neiru, Sint Eustatius i Saba, 
mas òf ménos 11 mil habi- 
tante, hóben, hende grandi 
i famia ku yu, ta kai bou di 
e barera di pobresa. Esei ta 
hopi riba un poblashon di 
mas òf ménos 30 mil habi- 
tante. Mayoria di nan ta tra- 
ha normal, pero tòg nan ta 
pober. Ora tin kontratempu, 
masha lihé nan ta sak bou 
di e fondo di eksistensia 
ku tur sorto di problema 
sosial komo konsekuen- 
sia. Pobresa no ta normal, 


sigur no den un pais riku 
manera Hulanda ku e isla- 
nan aki ya pa diestres aña ta 
forma parti di dje. E último 
añanan e situashon ei a bira 
solamente pió. Esei mester 
kambia i e por kambia. 


Solushon 
Nibud, riba petishon di 
e komishon, a determiná 
kiko kasnan di famia na 
Boneiru, Sint Eustatius i 
Saba, tin mester pa lora 
kuné i pa por partisipá 
den komunidat. Pa esaki a 
hasi uso di informashon di 
preis di entre otro Ofisina 
Sentral di Statistik, CBS, i 
a hiba kombersashon riba 
kada isla ku eksperto i ha- 
bitantenan. E resultado ta 
un refleho realístiko di loke 
un kas di famia tin mester 
na entrada komo mínimo 
apsoluto. E suèldunan riba 
e islanan pues ta abou, pero 
gastunan pa nesesidatnan 
básiko manera bibienda, 
transporte, alimentashon i 
paña ta haltu. 


Diferensia 
Un soltero na Boneiru 
ku ta biba den un kas di hür 
supsidiá, tin mester di un 
mínimo di 1.517 dòler pa 
gastunan mensual. Un sol- 
tero den ònderstant desde 1 
di òktober di e aña akí tin 
1.031 dòler pa luna na su 
disposishon. AOV pa pen- 
shonado ta 1.047 dòler. E 
suèldu mínimo desde e aña 
akí ta 1.236 dòler pa luna. 


Adishonalmente persona- 
nan ku entradanan mas 
abou na Karibe Hulan- 
des tambe por a haña un 
kompensashon energétiko 
ekivalente na 108 dòler pa 
luna.Tantu esun ku ta traha 
komo esun ku no ta traha, 
pa luna pues tin un falta di 
plaka konsiderabel. Loke ta 
hasi e situashon mas difísil, 
ta e falta di kas di hür sos- 
ial di manera ku hopi hende 
mester hür riba e merkado 
di hür partikular. 


Promesanan 
E komishon ta kontentu 
di tende ku Gabinete ta re- 
servá 30 mion euro otro aña 
pa drecha forsa di kompra 
di habitantenan di Boneiru, 
Sint Eustatius i Saba. E pla- 
ka ei entre otro ta destiná 
pa hisa e benefisionan sos- 
ial na Karibe Hulandes den 
2024. 
Basá riba trabou di e 
komishon, por stipulá e 
oumentunan ei awor. Ku 
e rapòrt akí e komishon ta 
demostrá kon esei por i kua 
medida mas tin mester. 
Komo ku e problemátika 
di pobresa na Karibe Hu- 
landes ta partikularmente 
un problema di trahadónan 
pober, mester tuma medida 
tambe ku ta drecha nan po- 
sishon. Pensa riba oumentu 
di e suèldu mínimo legal, 
redukshon di sierto gastu i 
introdukshon di kompen- 
sashonnan relashoná ku en- 
trada. 


Oportunidat 
Thodé al respekto a bisa 
e no ta kompleho òf difísil, 
pa motibu ku tin sufisiente 
espasio pa e mínimo so- 
sial akí, manera ku ta de- 
mostrá den e investigashon. 
Pobresa ta un falta di base 
pa siguridat. Si por pone e 
base ei, e oportunidat pa 
un mihó futuro ta presentá 
di mes i prosperidat lo por 
subi, esei ta sosodé asina na 
tur parti di mundu. 
Esei no ta solamente 
un asuntu di un ministerio 
manera asuntunan sosial i 
empleo i asuntunan interno 
i relashon den Reino, pero 
tin área komun tambe ku 
otro ministerionan, manera 
finansa, 
bibienda 
popu- 
lar, infrastruktura i me- 
dioambiente i asuntunan 
ekonómiko i llima i man- 
datarionan di e entidatnan 
públiko Boneiru, Sint Eu- 
statius i Saba. Ta trata di 
e boluntat konhunto pa dal 
paso. 
I finalmente no mester 
hasié mas kompliká ku e 
ta, pues esei ta hasi ku e 
solushonnan por ta simpel i 
finalmente den términonan 
apsoluto no ta trata tam- 
poko di un problema hopi 
grandi. Poblashon di e tres 
islanan akí no tin ni siki- 
era tamaño di un siudat di 
un provinsia Hulandes pro- 
medio, pero pa e hendenan 
riba e islanan e ta un pro- 
blema hopi grandi ku mes- 
ter solushoná rápido. 


Momentu di entrega di e rapòrt. 

NILO 
Trankilo ATLETA I DEPORTISTA (1) 


Awe Nilo Trankilo ta bai 
konta boso algu di su 
mes añanan komo un 
bon Atleta i Deportista. 
E ta largu. Mi ta kuminsá 
awe i sigui otro siman ku 
Part II. 
Nilo Trankilo tabata hun- 
ga futbòl den añanan 70 
pa SV Estrellas di Nort 
Saliña. Te asta na 1975 
mi a logra bira kampion 
ku SV Estrellas invikto 
den tantu e sekshon di 
Junior komo di Senior. 
Pero mi a hasi tambe 
e deporte di atletismo i 
sòftbòl. 


Nilo Trankilo tabata sali 
riba su baiskel bai te Nort 
Saliña bai trein futbol. Mi 
tabata pasa di kaminda di 
djabow ku tabata di tera i 
yen buraku kore bai Nort 
Saliña. I ora di bini kas sí, 
dor ku a bira anochi, mi 
ta bini via Kaya Korona. 
Anto e tempu ei dor di tur 
e historia òf kuentanan 
ku hende nan sa konta 
di santana, NiloTrankilo 
tabata tin masha miedu 
di pasa banda di santa- 
na. Awendia santana ta 
mane mi kas. 
Awèl ta for di ora ku mi ta 


bolbe Nikiboko for di Nort 
Saliña i mi pasa Teatro 
Oranje ei bini abou, mi ta 
kuminsá trapa e baiskel 
ei asina duru kasi pa 
kibra e pedalnan. Esaki 
pa mi por pasa mas lihé 
posibel banda e santana. 
Ta te ora mi yega misa 
di Playa mi ta kue un ro- 
sea. Hende por tin miedu 
asina?! 
Tambe Nilo Trankilo a 
hunga sòftbòl pa vários 
aña. Na 1975 NiloTranki- 
lo tabata un di e pionero- 
nan di e ekipo di Less 
Indians. 


Nos promé unifòrm ta- 
bata un ‘turtle-neck’ koló 
blanku di nailen ku ta- 
bata choka bo pa mata i 
un karson asina hanchu 
mane zwarte piet asina. 
Ko'i hari, pero te ta’tin. 
Mi tabata filia den left- 
field i dor ku mi tabata 
kore asina duru, prákti- 
kamente mi so por a pa- 
truyá henter e outfield. 
Ningun bala no tabata 
kai di mi. 
Despues na 1976 Nilo 
Trankilo a bai Kòrsou pa 
studia na Peter Stuyve- 
sant College i a sigui 
na 1979 pa Hulanda bai 
HTS na Haarlem. 
Ora NiloTrankilo a re- 
gresá di su estudio di 
Hulanda el a haña trabou 
na ALM na Kòrsou komo 
Hefe di Engineering i a 
hunga sòftbòl pa SBT 
Gasora Giants den Liga 
Uni Tur na post 6. 
Awèl tres aña largu, na 
1990-1991-1992, 
Nilo 
Trankilo a sali e MVP, 
esta hungadó mas balio- 
so, espesial pa mi wante 
ku ta mane un kòmpiuter 
ku no ta laga ni un bala 
kai. 
Bèk na Bonaire Nilo 


Trankilo a militá hopi 
aña den e ekipo vetera- 
no di SBT Padres. 
I tambe a organisá 
vários torneo di sòftbòl 
interinsular 40+, tambe 
riba Dia di Bonaire. 
Awor boso ta korda ku 
mi a konta biaha pasá 
ku Shon Bubu mi tata 
tambe tabata kore hopi 
duru i a haña e beinam 
‘Bai laga’. 
Awèl mi ta kere ku dor 
di esei ami Nilo Tranki- 
lo tambe a sali ta kore 
hopi duru. 
Na 1978 mi tabata den 
selekshon di Antiya ku 
a bai Weganan Centro 
Americano i del Caribe 
na Medellin Colombia. 
Nilo Trankilo i Rob- 
bie Domacassé tabata 
e úniko dos atletanan 
boneriano 
ku 
tabata 
den e selekshon di An- 
tia e aña ei. 
Nilo Trankilo a bai parti- 
sipá ku e ekipo di relevo 
di atletismo 4x100m. 
Segun mi e dia ei nos 
a terminá na di 6 luga 
ku un tempu di 40.15 
sekonde. 
(Ta sigui otro siman) 


Yabi pa un futuro sostenibel 
Kompra stratégiko di Fontein 


KRALENDIJK -- Enti- 
dat Públiko Boneiru a kum- 
pra Plantashi Fontein, un 
kunuku grandi i stratégiko 
di 302.700 hèktar, ku awen- 
dia ta dividí den 3 parsela. 
E kompra akí ta habri porta 
pa konservashon di natura- 
lesa i proyektonan sosteni- 
bel na Boneiru. 
Un tempu Plantashi Fon- 
tein tabata un área agríkola 
yen di bida. Awor akí Enti- 
dat Públiko Boneiru a kum- 
pra e tereno pa 3,4 mion 
dòler, ku un aporte di 2,4 
mion di dòler di Ministerio 


di Agrikultura, Naturalesa i 
Kalidat di Kuminda. 
Aunke e tereno a pèrdè 
su gloria agríkola di ántes, 
e ta keda un bunita sitio. 
E edifisionan bieu i e na- 
turalesa bírgen ta brinda 
un oportunidat úniko pa 
agrikultura i rekreashon 
sostenibel. 
Kompra 
di 
Plantashi Fontein ta re- 
sultado i negosashonnan i 
kolaborashon profundo en- 
tre diferente interesado na 
Boneiru. E esfuerso kon- 
hunto akí no solamente a 
kondusí na kompra eksitoso 


di e tereno, pero tambe e 
ta hiba Boneiru un paso 
mas serka realisashon di su 
ophetivonan ambisioso pa 
medioambiente. E ta brin- 
da e isla un oportunidat pa 
krese na un manera sosteni- 
bel, kaminda su bunitesa i 
rekursonan natural ta keda 
konservá pa futuro gen- 
erashonnan. Diputado Hen- 
nyson Thielman a ekspresá 
su orguyo: “Awe, despues 
di hopi esfuerso i nego- 
sashon, nos por ta orguyoso 
ku nos por entregá e tesoro 
natural akí na Boneiru.” El 


a pone énfasis riba impor- 
tansia di e kompra akí pa 
futuro di Boneiru. Atkisis- 
hon di Plantashi Fontein ta 


marka un logro importante 
pa Boneiru, den direkshon 
di un futuro mas sostenibel 
i mas bèrdè. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Edith Straus 
13.00 Aki Boneiru: 
Charla Sedney Marten 
Papiamentu 
14.10 Herensia Korsou: 
Victor Bartholomeus 
15.30 Puerto Latino: 
Luis Zárraga 


16.00 Herensia Aruba: 
Dientje Hassel 
17.00 Aki Boneiru: 
Akademia Papiamentu - 
Konta bo ko 
19.00 Herensia: 
Stanley Inderson 2 


20.00 Herensia: 
Stanley Inderson 1 
21.00 Aki Boneiru: 
Chispa di Pedo 
22.30 Dokumental: 
Fontein - Patrimonio boneriano 
23.00 Herensia: 
Bill Tromp 


Djadumingu 8 òktober 2023 


BUSKANDO BIDA 


“Jesus a bis'é: "Ami ta e kaminda, i e bèrdat, i e bida; 
ni un hende no ta bin serka e Tata, sino pa medio di 
Mi.” Juan 14:6 


Sientífikonan ta buskando bida riba otro planeta. Resi- 
entemente a sali un video ku ta trata di un siñal straño 
ku nan a risibí for di un luna di Jupiter. Esei por ta un 
indikashon ku tin bida riba Jupiter? 


Miéntras ku nan ta buskando bida riba otro planeta, 
nan ta pèrdè di risibí bida eterno i bida na abundansia 
ku HESUS ta ofresé awe! 
Juan 14:6 ta bisa ku Hesus mes ta Bida, p’esei ta E so 
por duna bida. 
Juan 10:10b Hesus ta bisa ku E ta duna Bida na abun- 
dansia. 
Juan 10:28 Hesus ta bisa ku E ta duna Bida eterno. 


Bida eterno i Bida na abundansia, nos ta risibí ora nos 
rekonosé ku nos ta pekadó pèrdí den nos pikánan. 
Kere ku Hesus a muri na nos lugá i a resusitá pa duna 
nos pordon di piká i Bida Eterno. 
Abo no ta buskando bida riba otro planeta, pero kisas 
bo ta buskando un motibu pa biba. Bo ta buska esei 
den bisionan, plaser pasahero, karera o plaka. Pone 
bo bista riba Hesus, E so por duna bida. 


Orashon: Señor Hesus, pa basta tempu mi ta bus- 
kando Bida Eterno i Bida Abundante. Ta Abo so por 
duna esei. Awe mi ta pidi pordon di mi pikánan. Mi ta 
aseptá Bo komo mi Salbador personal. Bin biba den 
mi kurason i duna mi Bida Eterno i Bida na Abundan- 
sia. Amèn! 


Hesus ta fuente di Bida! Busk’É, E so por duna bida. 
Miralda Paula-Frans 
Produkshon PGM 


ur mèrdia 12’or ta kuminsá un programashon nobo di 


2:00 Herensia Aruba: 
Dientje Hassel 
13.00 Aki Boneiru: 
Akademia Papiamentu - 
Konta bo ko 
15.00 Herensia: 
Stanley Inderson 2 
16.00 Herensia: 
Stanley Inderson 1 


17.00 Aki Boneiru: 
Chispa di Pedo 
18.30 Dokumental: 
Fontein - Patrimonio boneriano 
19.00 Herensia: 
Bill Tromp 


20.00 Aktualidat: 
Regatta - Liesje Saragoza 
Martinus 
21.00 Aki Boneiru: 
San Pedro 2019 
22.00 Herensia: 
Cornelia Akkersdijk 
23.00 BAPA: 
Elsmarie Beukenboom 

KRALENDIJK 
-- 
Temporada di áwaseru a 
kuminsá atrobe i esei ta 
nifiká ku e chèns pa haña 
malesa di dengue, chikun- 
gunya i zika, ta oumentá. 
Pa e motibu ei Departa- 
mentu di Salubridat Pú- 
bliko di Entidat Públiko 
Boneiru, ta pidi tur ha- 
bitante pa tuma medida 
pa evitá plamamentu di e 
malesanan akí. 
Un tipo di sangura, ae- 
des aegypti, yamá tambe 
sangura di dengue, ta 
transmití dengue, chikun- 
gunya i zika. E sangura 


Durante temporada di áwaseru 
Tuma medida kontra dengue, chikungunya i zika 


akí ta biba spesialmente 
den kas i kurá di hende. 
E sangura muhé ta 
pika hende pa e por chu- 
pa sanger ku e mester pa 
alimentá webunan den su 
kurpa. Despues e ta buska 
opheto ku awa aden pa 
pone su webunan. E san- 
gura di dengue tin prefer- 
ensia fuerte pa opheto ar- 
tifisial ku banda lizu i awa 
kla. 
E manera mas efikas pa 
prevení dengue, chikun- 
gunya i zika, ta pa eliminá 
tur lugá kaminda sangura 
por pone webu. E san- 


gura ta pone su webunan 
den awa ku ta keda para, 
manera baki di plèstik, 
tayer di outo, bòter, bleki 
i hèmber, den kua áwaseru 
ta keda para. 
P’esei Departamentu di 
Salubridat Públiko ta hasi 
un yamada na tur hende 
pa regularmente kontrolá 
i deshasí di tur opheto ku 
por tin awa aden, den i 
rònt di kas. 
Si tin baki òf barí pa 
kue áwaseru pa mata òf 
bestia, sera esaki bon pa 
sangura. Esaki por, por 
ehèmpel ku un paña, òf 


ku un skrin ku ta mara ku 
un faha di elastik rònt di e 
parti habrí. 
Ademas di eliminá lugá 
di pone webu, ta impor- 
tante ku ta prevení ku e 
sangura di dengue ta pika. 
Durante tempu di yobida, 
bisti paña ku ta tapa kur- 
pa, usa un produkto fuerte 


ku ta kore ku sangura i 
tene kas liber di sangura 
usando skrin i eventual- 
mente flit paden. 
E sangura ku ta plama 
e malesanan akí ta aktivo 
durante dia i spesialmente 
mainta tempran i atardi. 
P’esei drumi durante dia 
bou di un muskitero. 

Anunsio 
Ordenansa di molèster Boneiru 


Kolegio Ehekutivo di Boneiru ta partisipá ku a base di e Ordenansa di 
molèster Boneiru nan a risibí un petishon pa pèrmit pa un almasenamentu di 
vürwèrk den ‘Krùithùis’ di: 


Enia lik nir 


ikan ana lara arla 


E instalashon ta trata di un Krùithùis pa: 
• 
Almasenamentu di maksimalmente 80 tòn di vürwèrk pa konsumidó 
den vários kompartimentu di 10 tòn, ADR klase 1.4, 1.3; 
• 
Almasenamentu di maksimalmente 2,5 tòn di vürwèrk profeshonal 
den vários kompartimentu di 50 kilo, ADR klase 1.1-1.3; 
• 
Almasenamentu di vürwèrk ku a konfiská, ADR klase 1.1-1.4 
• 
Transbordo di e vürwèrk menshoná; 
• 
Desempaketá i re-empaketá e vürwèrk menshoná akí riba. 


A pidi e pèrmit pa tempu indefiní. 


Direktor Direktorado di Planifikashon i Desaroyo a.i. 


E. Winklaar 


Bo ke tira bista riba e petishon aki? 


E petishon pa pèrmit ku e dokumentonan 
korespondiente ta disponibel pa tur hende 
mira durante un luna for di 9 di òktober. 


Mèldu na bali di direktorado di 
Planifikashon i Desaroyo na Kaya 
Amsterdam 23 (riba Kámara di Komersio). 


Oranan di ofisina : di djaluna te ku 
djaweps di 08.00 – 11:30 i 14.00 – 16:30. 
Djabièrnè di 08.00 – 11.30 i 14.00 - 16.00. 


Bo no ta di akuerdo ku e diseño di 
desishon akí? 


For di 9 di òktober durante un luna tur 
hende por oponé. Skirbi denter di un luna 
un karta kaminda bo ta splika bo 
opheshon. Manda e karta akí ku bo 
nòmber i adrès na Kolegio Ehekutivo di 
Entidat Públiko Boneiru, departamento 
post en archief, Kaya Grandi, Boneiru. 


Por hasi esaki tambe via mail pa 
postenarchief@bonairegov.com. 


KRALENDIJK 
-- 
“Awe ta dia ku e lugá aki 
ta bira bèk pa nos. Un lugá 
históriko hopi informashon 
i historia aki na Fontein. 
Masha historia tin na e lugá 
aki. E tin un balor históriko 
enorme. Indjannan tabata 
aki, katibu a wèlga aki i 
mas. Tambe tabata orga- 
nisá piknik, den pasado, 
pues ta rekuerdonan bunita 
di ántes. Awe komo gobièr- 
nu nos tur por selebrá e dia 
aki.” Esaki diputado Hen- 
nyson Thielman a trese di- 
lanti djárason na traspaso di 
Fontein na pueblo. 
E mandatario a sigui 
bisa: “E kondishonnan pa 
e sitio aki ta pa e keda pa 
pueblo i pa Boneiru. E mes- 
ter ta aksesibel pa e siu- 
dadano. Danki na tur ku a 
kontribuí pa nos a logra 
esaki. Danki na diputado 
James Kroon, kende a trèk 
esaki hopi tempu pa logr’e. 


Diputado Hennyson Thielman: 
Kondishon pa Fontein keda di pueblo 


Tambe eks gezaghèber Edi- 
son Rijna, Elvis Tjin Asjoe 
i famia Mansur.” 
Ministerio di agrikul- 
tura a pone 2.4 mion dòler i 
gobièrnu di Boneiru a pone 
1 mion dòler pa logra kum- 
pra e tereno. Tambe Sticht- 
ing Cocari II a yuda i tur e 
otronan. 
“Tambe mi ta gradisí 
FUHIKUBO i e tim di Boi 
Antoin pa nan trabou hasí. 
Tambe pa un dokumental 
ku nan a traha di historia 
di Fontein. Danki na Buchi 
Frans, ku a kuida e tereno 
aki i nos ke pa e sigui kuida 
e sitio. Ta sigui ku e mes 
palabrashon ku ya e tin. Ta 
bai tin un plan pa diferente 
sektor, pa e sitio aki. 
E promé mitar di aña 
2024, mester yega na ide- 
anan kon ta bai desaroy’é. 
E meta ta, tur loke ta ou- 
téntiko na e sitio ta keda 
manera e ta.” 


KRALENDIJK -- Dia 
10 di òktober Fundashon 
WeConnect i Pakhuis de 
Zwijger, ta organisá e even- 
to di ret di Diálogo Diás- 
pora na Amsterdam, ku e 
meta pa duna informashon 
na miembronan di e diáspo- 
ra Karibense na Hulanda. 
Durante e evento, nan 
lo kontestá preguntanan 
manera ken nan ta, nan 
eksperensia komo estudi- 
antenan, òf profeshonalnan 
na Hulanda, kon nan ta 
eksperensiá nan konekshon 
ku nan lugá di nase i kon 
nan ta mantené nan embol- 


Diálogo Diáspora: 
Empoderando e komunidat Karibense na Hulanda 


bimentu ku nan komunidat- 
nan riba e islanan, apesar di 
e distansia. 
E inspirashon pa e diálo- 
go ta bini direkto for di e 
komunidat Karibense mes, 
unda hóbennan ku ta en- 
bolbí na Hulanda ta deseá 
di kontribuí na nan komu- 
nidat. E diálogo yamá ‘Bou 
di palu di watapana, ta 
tuma lugá bou di e símbolo 
Watapana-boom i ta diskutí 
diferente tópiko. 
E evento ta interaktivo i 
ta stimulá partisipashon ak- 
tivo di e presente, ku e meta 
pa krea un diálogo inklu- 


sivo i kompartí eksperensi- 
anan pa enrikesé i reforsá e 
komunidat. 
Oradornan di diferente 
isla 
Karibense, 
manera 
Aruba, Sint Maarten, Bo- 
neiru i Kòrsou, ta kompartí 
nan embolbimentu personal 
ku e islanan i kon nan ta 
kontribuí na nan komuni- 
datnan di diferente manera. 
Diálogo Diáspora tin 
komo meta pa stimulá kom- 
prenshon i koperashon i por 
ta kontinuá den futuro ku 
otro komunidatnan di diás- 
pora na Hulanda. 

KRALENDIJK 
– 
Emma Pratt i Bòi Antoin 
di Fundashon Históriko 
Kultural 
Boneriano 
(FuHiKuBo) a partisipá, 
formando parti di un 
delegashon 
boneriano 
di total 5 persona, fin di 
siman pasá na e asina 
yamá Catshuissessie to- 
kante aplikashon i uso 
di fondonan ku gobièrnu 
di Hulanda a pone dis- 


FuHiKuBo a partisipá na 
Catshuissessie 
ponibel pa instansianan 
di Hulanda Karibense, 
Hulanda Oropeo i Karibe 
Hulandes. 
Ta fondo pa finansiá 
proyektonan ku tin di aber 
ku pasado di sklabitut, 
despues ku gobièrnu di 
Hulanda i Rei Willem A- 
lexander a pidi èsküs pa 
nan papel den sklabitut. 
Gigi Booi, miembro 
di e delegashon, a tene e 


presentashon na Simp- 
son Bay Resort, na unda 
sekretario di estado A- 
lexandra van Huffelen 
tambe tabata presente. 
Otro miembronan di 
e delegashon di Boneiru 
tabata Jude Finies di Ter- 
ramar Museum i Danilo 
Christiaan di Fundashon 
Mangazina di Rei. 


KRALENDIJK -- No 
tur hende ta entusiasmá ku 
e plannan pa Plantashi Bo- 
livia. Awor ta kambiando 
e plannan ku regularidat 
loke no ta favorabel pa e 
konfiansa. Tuma e énfasis 
kontinuo ku ta bai konstruí 
den e kategoria mas abou. 
E preisnan di hür no ta ko- 
nosí ainda, pero e parsela 
di mas chikitu ta 600 meter 
kuadrá. Riba esei bo no ta 
konstruí un kas dentro di e 
límitenan di hür sosial. 
Na un konferensia di 
prensa na 2022, e lider di 
proyekto, Eric Berkelmans, 
a insinuá tambe ku énfasis 
ku lo no bai konstruí riba 
mas ku 10 porshento, no ta 
hermétiko. Pero esakinan ta 
iritashonnan chikitu. 
Foundation Save Plan- 
tation Bolivia tin preoku- 
pashon grandi riba futuro 
di e área i di e isla. Riba e 
wèpsait di e fundashon e ta 
pará asin’aki: ‘Mester pro- 
tehá i konservá Plantashi 
Bolivia awor i pa futuro 
generashonnan. E ta kon- 
tené mondi tropikal seku, e 
ekosistema mas menasá na 
mundu, restonan di e promé 
habitantenan di Boneiru, 
inskripshonnan di indjan, 
kuebanan seku i muhá, flo- 
ra i founa balioso i menasá’. 
E wèpsait ta duna in- 
formashon di historia di 
Plantashi Bolivia, di e na- 
turalesa, bestianan, ref i 
koral. 
Loke ta resultá den e 
pregunta: ‘Pakiko desaroyá 
Bolivia sí tin alternativanan 
muchu mas mihó. E área ta 
di sumo importansia pa so- 
brebibensia di lora i e raton- 
nan di anochi. Tin kueba i 
palu i matanan eksepshonal 
presente, e ta e kore di nort 
pa sùit i e área ta parti di e 
paisahe di teras karakterí- 
stika di Boneiru. Banda di 
stroba espesie di paranan 
protehá, turtuga di laman 
i bida den laman tin tambe 
un rísiko serio riba eutrofi- 
kashon, loke lo resultá den 
daño na e koral’. 


Plantashi Bolivia (6): Kontra zonido 


Pa: Auke van der Berg 


E fundashon ta sigui e 
desaroyo ku wowo di falki. 
Tambe e ta mustra Gobièr- 
nu lokal ku regularidat 
riba trabounan den e área. 
Trabounan ku ta tuma lugá 
sin ku tin un pèrmit pa esei. 
Na luna di aprel 2021 
e fundashon a entregá un 
petishon pa mantenshon: 
‘Petishon pa mantené ku 
ehekushon manera referí 
den sekshon 10.1 di lei di 
bibienda, planifikashon ur- 
bano i maneho di medioam- 
biente BES den relashon ku 
lei general atministrativo 
kontra ehekushon di kita i 
move barankanan, kita ve- 
getashon i rekonstruí mu- 
raya ku komo konsekuensia 
eroshon, ku òf den desvi- 
ashon sin un pèrmit di kon- 
strukshon’. 
For di e petishon ta sali 
na kla ku e gobièrnu no ta 
masha generoso ku kom- 
partí informashon: ‘Re- 
lashoná ku e aktividatnan 
menshoná, a entregá un 
keho djaluna 11 di yanüari 
2021 pa 9.53 serka Super- 
vishon i Ehekushon, T&H. 
Djamars 12 di yanüari 2021, 
mas ku 24 ora despues di e 
keho, T&H a bai wak na e 
sitio. T&H a traha un rapòrt 
di e bishita, lokual nos por 
a haña solamente ku un 
petishon WOB. E rapòrt 
en kestion nos a risibí 8 di 
mart 2021. E parti kaminda 
e outorisashon di T&H ta 
pará pa disidí ku sí mester 
òf no mester di pèrmit pa 
e trabounan, no tabata tei. 
Apesar di petishon konti- 
nuo, te dia di awe nos no a 
risibí dicho dokumento’. 
Riba e mesun dia, e fun- 
dashon a entregá un peti- 
shon mas pa mantenshon: 
‘Petishon pa mantené ku 
ehekushon manera referí 
den sekshon 10.1 di lei di 
bibienda, planifikashon ur- 
bano i maneho di medioam- 
biente BES, den relashon 
ku lei general atministra- 
tivo kontra ehekushon ku òf 
den desviashon sin un pèr- 
mit di konstrukshon di kita 


vegetashon na e anterior 
kas di portir na e banda di 
Arawak’. 
A rekompensá e petishon 
akí ku un number: ‘Apesar 
di nos petishon kontinuo na 
T&H pa loke ta trata kon 
kos ta pará relashoná ku 
prosesamentu i kontinu- 
ashon di nos keho, nos no 
a haña ningun reakshon ku 


eksepshon di e number bou 
di kua a registrá e keho’. 
Aparentemente e fun- 
dashon no tabatin muchu 
kos di hasi e dia ei, pasobra 
a entregá un di tres peti- 
shon tambe. ’Djamars 16 di 
febrüari 2021 parti mainta 
a ehekutá na Plantashi Boli- 
via, na e banda di Arawak, 
trabounan konsistiendo di 


kosechá i transportá ba- 
rankanan ku loader i es- 
kavator, pa ora tabata sali 
kuater loader grandi yená 
for di Plantashi Bolivia, por 
lo ménos durante e periodo 
di 9’or te 12’or’. 
Riba e petishon akí no 
a bini ningun reakshon di 
Gobièrnu. Kansá nan tabata 
di e metementu ei. 

Mino ta kere niun hende tin 
kurashi di reklamá nada di 
wer. 


Awèl si, a yora hasi mahos pa 
awa kai, awèl papa Dios di ata pa 
boso stòp di keha. 


Isla misterioso (1) 


Outor Alfons Gabriel 
Tradusí i adaptá pa Udo Lüsse i Bòi Antoin 


Pa Alfons Gabriel Boneiru tabata un isla misterioso. Un 
isla ku a fasin’é durante e periodo ku el a traha komo 
dòkter riba e isla aki meimei di añanan binti di siglo 
pasá. Archivo di foto i dokumento di Alfons Gabriel ta 
wardá serka Fundashon Históriko Boneriano – FuHi- 
KuBo. For di su archivo di foto i tambe un buki ku el a 
skirbi, titulá Tschogogo, nos ta publiká e seri aki riba 
djasabra. 


Habitantenan di nos isla misterioso. 


Misterio 
Boso a yega di ekspe- 
rensiá e misterio ku ta 
rondoná un isla kubrí pa 
un nubia di separashon? 
Separá pa laman, hiban- 
do su bida úniko. 
Boso a yega di sinti 
un dia e fasinashon di e 
mundu prohibí aki? Ku 
su ritmo di pas i trankili- 
dat no ta strobá pa e pitu 
di bapor òf zonido di trein 
ku ta pasa riba reil? Ka- 
minda e úniko zonido ku 
ta yena aire ta e olanan 
ku ta lora riba laman i e 
yoramentu di un tormen- 
ta? Si! Olanan poderosa- 
mente grandi. Biniendo 
for di pariba, ku un sla 
dòf, nan ta dal kontra 
kosta di nos isla alehá i 
isolá. 
Nos isla ta un wowo 
den un kadena di seru ku 
tabata kore a lo largu di e 
kosta nort di Sur Amérika 
hopi mil aña pasá, pero 
ku awendia mayoria ta 
bou di laman. 
Bonaire! 
Esaki 
ta 
loke e gobernantenan di 
awendia, e hulandesnan, 
ta yam'é. Di dia i anochi 
bientu ta pusha e masa- 
nan di awa riba baranka 


na kosta. I nan ta keda 
yora riba e pida tera 
chikitu aki, ku ta saka su 
kabes for di Laman Ca- 
ribe. 
Un tiki mas paden, e 
terasanan antiguo di ba- 
ranka ta mustra kon la- 
man a kome for di nan 
hopi tempu pasá. Hopi 
bes bo ta haña kueba- 
nan espasioso den kua 
formashonnan di piedra 
a originá, debí na awa ku 
ta basha pokopoko for di 
ariba bini abou. 
E terasa i kuebanan 
aki mester a hunga un 
papel spesial den bida di 
e indjannan di ántes. Den 
sombra skur di algun di e 
kuebanan aki bo ta haña 
nan pinturanan den ba- 
ranka. Nan tabata usa 
piedra ku ta kontené me- 
tal, ku nan tabata garna 
i mula, pa krea e figura- 
nan straño aki. Hopi bes 
e figuranan ta enserá 
kolebra, pero tambe tin 
forma di man di hende.. 
Awendia 
solamente 
raton djanochi ta bula 
rònt di e stalaktitanan for 
di kua awa ta lèk. Nan ta 
bula bini den direkshon di 
e intruso ku riska drenta 


nan lugá di skonde. Un 
kantidat grandi di kabritu 
i karné ta biba den e kue- 
banan aki, purbando na 
haña protekshon kontra 
mal tempu i tambe ora 
anochi sera. 
Hopi tempu a pasa 
desde ku e último indjan- 
nan a krea e pinturanan 
koló kòrá aki riba muraya 
di e kuebanan. Pero e 
tempu aki ta súmamente 
kòrtiku kompará ku e 
tempu ku olanan mae- 
stuoso i poderoso tabata 
hasi nan trabou den e 
kuebanan aki. Awor e 
olanan ta hopi leu, pero 
ketu bai komiendo n’e ba- 
rankanan na kosta ku un 
potensia ku no ta kaba 
nunka. 
No tin mas indjan 
riba e isla aki awendia. 
E hòmber blanku a bini 
den siglo 16. Tres òf kua- 
ter generashon despues 
nan a trese katibu for di 
Afrika i e poblashon in- 
dígena a mengua i kasi 
kaba na nada. 
Den e pueblo chikitu 
di Nort di Saliña ainda 
por haña rastro di karak- 
terístika dje hendenan di 
hopi tempu pasá. Lo bo 


mira algun hende ku un 
kueru ku tinto hel, kabei 
suave, hende ku ta toka 
melodianan bieu indjan 
riba nan instrumentonan 
musikal antiguo. Nan ta 
toka wiri, supla ‘gogubí’ i 
toka maraka. 
Den algun pueblo e 
hòmber pretu a keda 
biba i meskla ku otro 
rasa. Sinembargo, den 
e tempu di awor, nan a 
siña di tin bèrgwensa 
pa nan ‘mal koló’ i ‘mal 
kabei’. Hopi bes nan ta 
hasi diferensiashon di 
koló di kueru i kalidat di 
kabei. Nan ta preferá di 
skonde e blanku di nan 
plant'i man i pia. Nan ta 
sinti nan mes reprochá i 
heridá ora ku yama nan 
neguer. 


Un hende bunita, koló 
brùin, i ku karakterí- 
stikanan di kurpa i kara 
atraktivo, ku ta inkor- 
porá tur e tres rasanan, 
ta e tipo básiko di e po- 
blashon boneriano. 
Meskos ku rasa, idi- 
oma tambe a meskla 
ku otro na Boneiru. Nan 
ta papia aki un di e idi- 
omanan di mas intrigante 
- Papiamentu. Niun ka- 
minda na mundu, únika- 
mente na Boneiru i na e 
dos islanan besiña, Kòr- 
sou i Aruba, ta papia Pa- 
piamentu. Básikamente 
e idioma ta deribá di un 
dialekto afrikano, mes- 
klá ku palabranan indjan 
bieu i palabranan ko- 
rumpí di tantu hulandes 
komo spañó. 

Sugerensia pa planta palu di botonsio 
Palma di koko no ta sobrebibí riba Malekon 


KRALENDIJK – Pal- 
ma di koko no ta sobrebibí 
riba Malekon. Nan ta mu- 
chu pegá ku laman. Bonei- 
ru mes tin palu outéntiko 
ku por planta riba Malekon, 


na unda kasi tur palma di 
koko a muri òf ta muriendo. 
Biólogo Gerard van Buurt 
ta sugerí pa planta palu- 
nan lokal, manera mangel 
blanku òf botonsio. 


Den pasado, tempu ku a 
konstruí Malekon, a planta 
basta palma di koko. Na 
e momentu aki kasi tur a 
muri. Na opinion di biólogo 
Gerard van Buurt, konsultá 


pa BONERIANO, ta paso- 
bra e palmanan aki ta mu- 
chu pegá ku laman. 
“Na Malekon tin hopi 
‘saltspray’. Tin biá bientu ta 
bini for di laman i e palma- 
nan di koko ta haña nan ku 
‘salt spray’. Mester planta 
nan mas paden, mas leu di 
laman. Masha tiki mata ta 
wanta ‘saltspray’”, segun 
Van Buurt. 
Mas aleu Gerard van 
Buurt ta splika ku un palu 
ku nos mes tin, ku sí ta re- 
sistente kontra ‘salt spray’, 
ta Conocarpus erecta, bo- 
tonsio (Bon.) òf mangel 
blanku (Bon./Kor.). 
Van Buurt: “Na Kòrsou 


a plant’é rondó di Waaigat 
kaminda palu di koko no 
tabata wanta. I nan ta bai 
bon. 
Normalmente 
nan 
no ta krese lihé, pero si 
bo duna nan awa dushi de 
bes en kuando nan ta krese 
hopi mas lihé.” Gerard van 
Buurt ta splika ku tambe 
tin e Conocarpus, ku yama 
‘silver button wood’, ku ta 
un variedat (Conocarpus 
erecta var. sericeus) pro- 
sedente di Oustralia. Su 
blachinan tin koló di alumi- 
nio. Dadel árabe (Phoenix 
dactylifera) tambe ta wanta 
‘saltspray’ basta bon, hopi 
mihó ku koko. 


Aki por mira kon palmanan di koko a muri riba Malekon. 


Palu di botonsio òf mangel blanku a resultá bon riba 
Malekon, manera e fotonan ta indiká. 


KRALENDIJK 
-- 
Rincolanda a horna Glenn 
Thomas 
durante 
sele- 
brashon di Dia di Rincon 
na Hulanda, pa e tremendo 
trabou ku e tin ta kumpli ku 
e organisashon pa 10 aña 
kaba. 


Rincolanda a honra Glenn Thomas 
Rincolanda ta honra tur 
aña un persona ku a destaká 
e aña ei riba un tereno ku 
e meresé. Orguyoso di por 
kumpli tur aña ku un bon 
gesto, tantu na Hulanda, 
tambe na Rincon riba Dia 
di Rincon . 


Elba Mercera di Rincolanda ta hasi entrega di reko- 
nosementu na Glenn Thomas, den kompania di e pilá 
di Rincon, Bubuchi Janga i Papito Thomas di SKAL. 

KRALENDIJK 
– 
Alumnonan di grupo 7 di 
Kolegio San Bernardo a 
risibí lès ku ta enfoká riba 
para migratorio. 
E alumnonan a siña to- 
kante kon paranan migra- 
torio por haña na kaminda. 
Den nan wowo tin e mate- 


Alumnonan di grupo 7 ta wak para ku plaser 


ria kriptokromo, ku ta hasi 
posibel pa nan mira e fèlt 
magnétiko di mundu. 
Banda di esei, paranan 
migratorio ta basá nan mes 
riba puntonan di konsen- 
trashon den paisahe ku for 
di ariba ta hopi kla pa mira, 
manera liña di kosta, kanal 


i te asta kaminda. 
Despues di e siña to- 
kante paranan migratorio, 
e alumnonan di grupo 7 di 
Kolegio San Bernardo, a 
bai Saliña di Vlijt, kaminda 
personalmente nan por a 
opservá e paranan akí. 


KRALENDIJK -- Pa 
konseheronan skirbi konse- 
ho tokante estudionan nobo 
i e merkado laboral, ROA 
CN ta organisá enkuentro 
di sukursal frekuente. 
Durante e enkuentronan 
akí, ta invitá profeshon- 
alnan di e sektor pa duna 
input tokante e kuríkulo 


Enkuentro di sukursal 


di enseñansa i pa duna nan 
opinion i kompartí nan 
eksperensia. 
Djaweps ROA nos a or- 
ganisá un enkuentro huntu 
ku MBO tokante deporte 
na Boneiru. ROA a keda 
hopi kontentu ku e asisten- 
sia i input i kier yama danki 
na e sektor di deporte. 

KRALENDIJK – Por 
nota e dianan aki ku tin 
trabou di mantenshon ta tu- 
mando lugá na e kasnan di 
katibu na Kabayé – Witte 
Pan. 
Diferente di e edifi- 
sionan chikitu ta meresé a- 
tenshon. Por papia mas bien 
di mantenshon i no resto- 
rashon. 
Tin na total 29 kas di 


Trabou di mantenshon na kasnan di katibu 


katibu na Boneiru. Anke ta 
papia di kas, mester asen- 
tuá ku e katibunan ku taba- 
ta traha den produkshon di 
salu tabata biba na Rincon. 
Pues aya nan kasnan mes 
tabata. 
E promé grupo di kas 
ta na Kabayé. Mas den di- 
rekshon sùitost ta haña un 
kantidat mas grandi na e 
sitio konosí komo Peleké i 


Sedusuk. 
A traha e kasitanan aki 
na 
1850/51, 
masoménos 
13 aña promé ku a abolí 
sklabitut, loke ta indiká 
ku Hulanda a laga traha e 
kasnan aki ku propósito di 
propaganda, esta pa mustra 
mundu ku na Boneiru ta 
trata katibunan di rei bon, 
trahando kas di piedra pa 
nan biba aden. 


KRALENDIJK 
-- 
“Promé kos ku mi a tende 
ora nan a paga e músika aki 
ta gritu di e paranan. Masha 
memoria mi tin aki i ta de- 
seá pa mi yunan tambe pasa 
esei. Masha hende a sigui e 
proseso pa logra pa Fontein 
ta bèk pa nos pueblo. Ta 
bai desaroy’é, pero den un 
forma strukturá i manera 
e tabata.” Palabranan di 
diputado Jolinda Craane na 
Fontein djárason. 
A hasi entrega di un 
plaka di mérito na Buchi 
Frans, kende a kuida Fon- 
tein durante hopi aña. 
Buchi Frans a bisa: 


Diputado Jolinda Craane: 
Desaroyo strukturá na Fontein 


“Den pasado e lugá aki ta- 
bata manera un desierto. 
Di mi mes deseo, mi ta- 
bata bin muha mata i asina 
e doñonan a duna mi algu 
struktural, pa mi a tira bista 
na Fontein. Mi deseo ta pa 
sigui atendé ku e kunuku 
aki te dia mi no tin forsa 
mas pa hasi esaki. 
A pasa un dokumental 
di Fontein, kaminda Boi 
Antoin a splika di e kunuku 
aki, tambe entrevistá hende 
na e lugá. Tambe a laga 
mira un presentashon pa 
medio di video, dokumen- 
tal di kosnan ku a sosodé 
na Fontein den pasado. 

KRALENDIJK 
-- 
Tourism Corporation Bo- 
naire (TCB) a organisá su 
promé ‘Bonaire Interna- 
tional Tourism Conference’ 
(BITC). Esaki tabata un 
tremendo oportunidat pa 
komersiantenan por mayor, 
operadornan di tour, agen- 
sianan di biahe i partnernan 
turístiko, pa eksperensiá e 
produkto úniko ku Boneiru 
ta ofresé na su bishitan- 
tenan i pa topa ku partner- 


Durante e promé ‘Bonaire International Tourism Conference’ 
Boneiru anfitrion partnernan internashonal 


nan for di sektor privá. 
Nan a siña mas tokante 
Boneiru su strategianan 
nobo di merkadeo, por a 
eksplorá kiko Boneiru tin di 
ofresé tantu pa loke ta trata 
produkto komo propiedat, 
nan a topa partnernan lokal 
nobo i nan a trese oportuni- 
datnan komersial nobo pa 
Boneiru. 
E siman a kuminsá 
ku un ‘Tourism After 5’ 
plasentero i yen di ambien- 


te. Esaki ta un happy hour 
pa sektor di turismo ku 
Plaza Beach & Dive Resort 
a organisá. E partnernan in- 
ternashonal i e invitadonan 
por a sera konosí ku part- 
nernan lokal i ku otro. 
Despues di e ‘Tourism 
After 5’ tabatin un sena di 
bon biní pa e partnernan in- 
ternashonal ku TCB i Plaza 
Beach Resort a organisá. 
E siguiente dia, 26 di 
sèptèmber, e partnernan 


internashonal tabatin opor- 
tunidat pa topa e partnernan 
di e sektor turístiko di nos 
isla den un kòmbersashon 
personal i privá durante un 
‘Let's Meet & Flamingle 
Business Speed-date’, ka- 
minda a papia tokante part- 
nership i oportunidatnan 
komersial nobo, entre otro 
diferente manera pa stimulá 
benta. 
Banda di esaki, e part- 
nernan a partisipá na ‘Bo- 
naire 
Tourism 
Summit’ 
anual, kaminda nan a haña 
sa mas tokante e plannan 
ku Boneiru tin pa airlift, e 
akshonnan i e strategia pa 


desaroyo di turismo, e situ- 
ashon aktual den e sektor i 
e resultadonan i plannan pa 
futuro. 
E 
partnernan 
inter- 
nashonal ku a forma parti 
di BITC ta ABC Travel 
Nederland, Bonaire Pros, 
Caradonna 
Adventures, 
Maduro Dive, PADI Media 
Group, Reismedia Neder- 
land, TUI Group i WestJet. 
Gustosamentu TCB ke 
ekspresá un palabra spesial 
di gradisimentu na Pickup 
Huren Bonaire i tur e part- 
nernan lokal ku a kontribuí 
na e éksito di BITC. 


KRALENDIJK -- Un 
bunita kitara na entrada di 
Parke Nashonal Washing- 
ton-Slagbaai 
djadumingu 
promé di òktober. 
Promé di òktober taba- 
tin festival di kabritu na 
Parke Nashonal Washing- 
ton i e dama akí tabata toka 


Bunita kitara na Parke Washington 
un bunita kitara. El a hala 
poko atenshon. 
Ku un sonrisa riba su 
kara, e dama tabata guia e 
kitara na su manera, animá 
e ambiente riba e dia. El a 
forma parti di e agrupashon 
musikal krioyo ku a presen- 
tá na e okashon. 

Anunsio 
Ordenansa di molèster Boneiru 


Kolegio Ehekutivo di Boneiru ta partisipá ku a otorgá un desishon definitivo 
pèrmit di molèster na: 


WEB N.V. 


Ubikashon: Kaminda Lagun 32 (Parsela 4-E-886) 


Pa un fasilidat di utilidat kaminda pa medio di purifikashon biológiko ta 
kombertí awa di kloaka i awa shushi den awa limpi ku seguidamente ta usa 
atrobe pa irigashon. 


A otorgá e pèrmit pa tempu indefiní. 


Kolegio Ehekutivo di Entidat Públiko Boneiru, na nòmber di esaki, 
Direktor Direktorado di Planifikashon i Desaroyo a.i. 


E. Winklaar 


Bo ke tira bista riba e desishon 
definitivo aki? 


E petishon pa pèrmit ku e dokumentonan 
korespondiente i e desishon definitivo ta 
disponibel pa tur hende mira durante un 
luna for di 9 di òktober. Mèldu na bali di 
direktorado di Planifikashon i Desaroyo 
na Kaya Amsterdam 23 (riba Kámara di 
Komersio). 


Oranan di ofisina : di djaluna te ku 
djaweps di 08.00 – 11:30 i 14.00 – 16:30. 
Djabièrnè di 08.00 – 11.30 i 14.00 - 16.00. 


Bo no ta di akuerdo ku e desishon 
definitivo akí? 


For di 9 di òktober durante un luna tur 
hende por oponé. Skirbi denter di un luna 
un karta kaminda bo ta splika bo 
opheshon. Manda e karta akí ku bo 
nòmber i adrès na Kolegio Ehekutivo di 
Entidat Públiko Boneiru, departamento 
Pòst i Archivo, Kaya Grandi, Boneiru. 


Por hasi esaki tambe via mail pa 
postenarchief@bonairegov.com. 


KRALENDIJK -- Si- 
man pasá e aktor di Goede 
Tijden Slechte Tijden, Eve- 


Durante seshon di foto 
Aktor Everon Jackson Hooi ta bria tras di kámara 


ron Jackson Hooi, tabata 
na Boneiru pa un seshon di 
foto di su propio marka di 


paña djabou IAMTORO. 
Na e sitionan di mas 
bunita di nos isla, huntu ku 


su modelonan Hulandes i 
Boneriano. Everon a pur- 
ba saka e potrèt perfekto. 
Nada straño ku e hòbi akí lo 
por ta komienso di un kare- 
ra nobo pa e aktor di Goede 
Tijden Slechte Tijden. 
Huntu ku un tim chiki- 
tu i dos modelo Hulandes, 
Everon a biaha siman pasá 
pa Boneiru, kaminda e dos 
modelonan lokal skohé a 
djòin e grupo. Durante tres 
dia a saka potrèt na e sitio- 
nan di mas bunita di e isla i 
a traha hopi duru. 
“Pero esta kalor tabata 
hasi. Ora mi mira e imá- 
gennan, nan ta hasí mi hopi 
felis sí. Mi tin hopi mas pa 
siña, pero esaki sigur ta 
pidi pa mas.” 
Promé ku e seshon di 
foto na Boneiru na kumin- 
samentu di luna di sèp- 
tèmber, a cast dos hende 
hòmber durante un cast- 
ing habrí espektakular na 


Leidseplein na Amsterdam. 
Via un yamada riba In- 
stagram, a añadí dos hende 
hòmber di Boneiru mas 
serka esakinan. E grupo 
akí di modelo relativamente 
sin eksperensia, a konkistá 
Everon su kurason 
“Tabata un fiesta grandi 
pa traha ku e mucha hòm- 
bernan akí. Nos a pasa 
demasiado hopi prèt i esei 
a duna e imágennan algu 
mágiko.” 
E kampaña na honor 
di e di sinku aniversario 
di IAMTORO i inkluso e 
imágennan di Everon, ta 
bai bibu na luna di òktober. 
Konsumidónan ku ke kum- 
pra e kolekshon nobo, por 
tin chèns di gana un biahe 
pa dos persona pa Boneiru. 
Aparte di ta dekòr pa e 
kolekshon nobo, Boneiru 
ta visibel tambe ku su logo 
i nòmber den e kampaña 
nobo. 

ARUBA 
INTERNASHONAL 


BÉLGIKA – E servisio 
di inteligensia Belgikano, 
VSSE, ta mantené e sentro 
di distribushon di e kon- 
sorsio Chines Alibaba na 
Luik, bon na bista debí na 
posibel spionahe. E korant 
Britániko, Financial Times 
ta skirbi ku tin sospecho di 
pasamentu di informashon 
sensibel tokante entre otro 
fluho di produkto i infor- 
mashonnan di transporte 
pa China. 


Bèlgika ta sospechá spionahe via sentro di distribushon Chines Alibaba 


E establesimentu di Ali- 
baba na Luik ta keda usá 
dor di Cainiao, parti di e 
grupo Alibaba. Ei nan ta 
prosesá prinsipalmente e 
produktonan ku ta bende 
via di e tienda web AliEx- 
press. Ku esaki e ta un di e 
establesimentunan di mas 
importante di e empresa. 
Segun fuentenan anóni- 
mo ku e korant Britániko 
a papia kuné, ta spera di e 
sentro logístiko ku e ta ra- 


portá e informashon sin- 
timental tokante negoshi 
Europeo pa outoridatnan na 
Peking. Parlamento Belgi- 
kano ya e ekspresá preoku- 
pashon promé ku a traha e 
depósito na 2021. 
E tempu ei China a pa- 
pia di insinuashon. Cainiao 
a bisa Financial Times ku a 
empresa ta mantené su mes 
na tur lei i regulashon i ta 
desmentí tur sugerensia i 
mal komportashon. 


KANSAS – Den e es- 
tado Merikano Kansas, 
un hòmber ku ta biba riba 
kaya a violá i mata un mu- 
cha muhé di sinku aña. E 
hòmber a kometé e echo 
kruel despues ku e mama 
di Zoey Felix a sak’é for 
di kas. 
Djaluna a haña e mu- 
cha na un stashon di ga- 
solin na Topeka ku herida 
serio. El a muri despues 
den un hospital. 
Bisiñanan no por a 
kere: “Tur hende tabata 
stime, aparte di su ma- 
yornan”, New York Post 
ta skirbi. Djamars a a- 
restá Mickel Cherry di 


Despues ku su mama a sak’é for di kas 
Mucha violá i matá 
25 aña riba sospecho di 
violashon i morto. El a 
haña un suma di bòrg di 2 
mion dòler imponé. 
Den mesun kas ku 
Zoey tabata biba, taba- 
tin tambe un otro yu di 
e mama i tata ku mas òf 
ménos dos siman pasá 
a keda saká for di kas, 
asina bisiñanan a deklará. 
P’esei nan tabata biba den 
un tènt na un distansia di 
dos kilometer i mei for di 
e kas. E deklarashon no a 
keda konfirmá dor di Po- 
lis. 
Bisiñanan ta desep- 
shoná. Zoey tabata un 
konosí den e bario kende 


hopi biá tabata kana su so 
riba kaya. E tabata pasa 
serka bisiñanan pa pidi 
kuminda i pidi sí e por 
ketu un ratu. “Semper e 
tabata pidi si e por keda,” 
bisiña Bradley ta bisa. 
“Mayoria biá sí un mucha 
bisa ku e keda, tin algu ku 
no ta bai bon na kas.” 
Na diferente okashon 
kuido hubenil a haña 
notifikashon tokante e 
famia. Zoey no tabata tin 
awa di kranchi na kas i 
tur kaminda den e kas lo 
tabatin kas di araña. Ape- 
sar di notifikashon persis- 
tente di bisiñanan, nunka 
a trasladá Zoey i su ruman 
pa otro sitio. “Mi tabata 
hasi notifikashon di loke 
mi tabata mira,” un bisiña 


ta bisa. Semper e tabata 
fis i no tabatin kuminda, 
pero kuido hubenil no a 
tuma esaki na serio. 
E outoridatnan awor ta 
eksigí un deklarashon di 
kuido hubenil di Kansas. 
New York Post ta skirbi 
ku tin dokumentonan den 
kua tin pará ku na 2018 


a haña e mama di Zoey 
kulpabel di maltrato di un 
yu ku un arma mortal. 
Kuido hubenil segun 
lei despues di morto di e 
mucha komo konsekue- 
nsia di maltrato, a haña 
shete dia pa entregá un 
rapòrt ku notifikashon to- 
kante e mucha enbolbí. 

ARUBA 
STATIA/SABA/ST. MAARTEN 


PHILIPSBURG 
-- 
Aqua Mania Adventures 
a tene e di ocho Pink 
Sunset Sail anual dia 30 
di sèptèmber, markando 
e inisio di e luna di kon- 
sientisashon di kanser na 
pechu. 
Ku 150 partisipante, e 
evento bunita akí a kon- 
tinuá su mishon pa ou- 
mentá 
konsientisashon 
i sostené fundashonnan 
lokal dediká na konsienti- 
sashon di kanser na pechu. 


Di ocho Pink Sunset Sail anual 


E aña akí Pink Sunset 
Sail a generá un total di 
$5,527, a base di benta di 
ticket i su loteria popular. 
E suma akí ta bai pa e fun- 
dashonnan Elektralyets i 
Positive, ámbos dediká na 
promové konsientisashon di 
kanser na pechu i kurashá 
detenshon tempran. 
Durante luna di òkto- 
ber e fundashonnan Posi- 
tive i Elektralyets, den ko- 
laborashon ku partnernan 
inkluyendo St. Maarten 


Medical Center (SMMC), 
dòkternan lokal, Ameri- 
can University of the 
Caribbean 
School 
of 
Medicine, Collective Pre- 
vention Services (CPS), 
Ministerio di Salubridat 
Públiko i Labor, VSA, lo 
ofresé oportunidatnan pa 
tèst grátis. Na 1998 e fun- 
dashon Positive, ku kola- 
borashon di Elektralyets, 
a lansa e programa di 
konsientisashon di kanser 
na pechu. 


THE BOTTOM – Mo- 
mentu ku hende ta pensa di 
e bunitesa di e isla di Saba, 
su naturalesa prestigioso, 
awanan kla i kristal i e hos- 
pitalidat di e hende, tin biá 
ta e promé kosnan ku ta 
bini den mente. 
E aña akí markando e 
di 20 aniversario di Sea & 
Learn Foundation, un otro 
atkisishon úniko ta hasi su 
entrada riba e tereno kul- 
tural, Saba Cloud Top Beer. 
Sea & Learn Founda- 
tion, bou di slogan ‘En- 
hance Your Environmental 
Awareness’, 
konsistente- 
mente a bin ta trese e rikesa 
di konosementu i pashon pa 
Saba. 
Sientífikonan 
di 
rònt 
mundu ta bini e isla pa 
komprometé den aktividat- 
nan ku esfuerso lokal di tur 
tipo di grupo di edat, for di 
chikitu te grandi. 
E inisiativa akí a bira re- 
alisabel danki na e aporte 
tremendo di Entidat Pú- 
bliko Saba, Prins Bernhard 
Cultuurfonds Área Kari- 
bense i koperashon di mas 


E biahe di Cloud Top Beer 


di 50 spònser. 


Un idea a nase 
Na 2021 sientífiko Erica 
Moulton, un eksperto ku 
Sea & Learn Foundation 
a invitá, el a haña su mes 
komprometé ku Saba. Su 
atmirashon pa e isla i su 
inisiativanan, manera Saba 
Spiceun, kreashon pa e 
muhé Sabano, a inspir’é pa 
kontribuí. 
Esaki a kondusí na su 
kontribushon ku ‘Bastet 
Brewing’, un aventura ko- 
fundá pa Tom Ross, un 
amigu di bida largu i Hus- 
ton Lett. Konosí pa nan 
amor pa medioambiente i 
nan infinidat pa bini ku in- 
spirashon pa fermentashon 
di tradishonnan rònt mun- 
du, e duo tabata e konek- 
shon perfekto. 
Geo Aqua Watch, un or- 
ganisashon ku ta monitòr 
kalidat di awa i Bay Tech 
Label, tambe a bini huntu 
pa yuda trese e proyekto na 
bida. 
Ku su fundashon, C4OE 
Center for Open Explora- 


tion, Erica a disidí di bini 
ku un serbes artesanal 
komo konmemorashon na 
Sea & Learn Foundation, 
pa mehorá durabilidat i pro- 
mové e bunitesa di Saba. E 
proseso pa traha e serbes i 
diseño a bini di dje mes. 
Sea & Learn Foundation 
tabata enbolbí den duna 
nòmber na e kreashon buni- 
ta akí i Malachy Multime- 
dia a trese e diseño na bida. 


Soño di Saba 
Ofisina di Turismo di 
Saba a introdusí e serbes 
djaluna 25 di sèptèmber, 
durante un evento grandi 
di tèst. Komo tradishon 
di serbes artesanal rònt 
mundu, 
partikularmente 
evidente dor di su éksito na 
Sint Maarten, ekspertonan 
manera Michele Korteweg, 
doño 
di 
Shortcut2Suc- 


cess i John Leone, doño 
di Pelikaan Brewery/Sea 
View Hotel, a reiterá e po- 
tensial di Saba Cloud Top 
komo un hèrmènt poderoso 


pa merkado di Saba. 
E no ta solamente un 
serbes. E ta e historia di 
pashon, kolaborashon i e 
espíritu di Saba. 

ORANJESTAD -- Di- 
aranson anochi den careda 
di 9’or pasa unidad policial 
y tambe ambulance a bay 
dilanti Shahai Take Away, 
unda auto a alcansa un 
persona. Esnan cu a yega 
prome ya por a nota cu e 


ORANJESTAD -- Re- 
feree Luis Bedoya, kende a 
wordo maltrata seriamente 
durante un torneo di futbol 
pa muchanan di LIFIDA, lo 
perde su bista den e wowo 
drechi aki. E impacto dor 
di e golpi c’un obheto duro 
den su wowo, a pone cu 
Bedoya a sufri loke dokter 
a constata, un explosion cu 
a daña gran parti di e capa- 
cidad di e wowo pa no bisa 
den su totalidad. 


Referee Luis Bedoya ta perde bista den su wowo maltrata 


E mesun diasabra ul- 
timo, e referee a wordo 
trata na dr Horacio Oduber 
Hospital caminda mesun 
anochi a opera e wowo pa 
mira si ta scapa esaki ainda 
mirando seriedad di e golpi 
ricibi. Tabatin hopi temor 
cu sr. Bedoya lo por a su- 
fri daño permanente den e 
wowo ya cu testigonan na 
tereno a informa cu practi- 
camente e wowo a sali for di 
su cashi asina despues di e 


golpi ricibi for di e agresion 
di e coach N. Jansen. 
Pues specialista di wowo 
no ta mucho optimista cu e 
referee lo recupera e capa- 
cidad di bista den e wowo 
afecta y tin cu mira si trata- 
mento den exterior lo por 
yuda den su situacion pero 
ainda no tin confirmacion 
riba esaki. Mientras tanto 
ainda no tin un acuerdo en- 
tre e comision di refereenan 
y directiva di AVB, pa loke 


ta siguridad di refereenan 
na tereno di wega, pero si 
por a compronde cu no ta 
cuater punto di exigencia 
refereenan lo a pone como 
condicion pa nan sigui diri- 
gi weganan di campeonato 
di AVB pero en total tabata 
seis punto di exigencia. 
Un cos ta sigura cu e fin 
di siman aki lo no tin nin- 
gun wega den ningun divi- 
sion, ya cu ainda no a yega 
na un consenso riba loke 


tin cu pasa y ki medidanan 
AVB lo por tuma pa sigura 
siguridad di refereenan. 
No ta tur punto cu e 
comision di referee a pre- 
senta na directiva di AVB 
ta factibel, ya cu tin di e 
exigencianan aki cu direc- 
tiva na e momentonan aki 
no por impone, como cu ta 
reglanan cu tin cu wordo 
cambia dor di un reunion 
general di tur organisacion 
miembro. 


ORANJESTAD -- Di- 
aranson den careda di 8’or 
di anochi, un persona mas- 
culino cu tabata comiendo 
un simpel pan cu hotdog, 
pa un of otro motibo a pega 
cu esaki y a cuminsa perde 
rosea. E homber lo a wor- 
do haya benta riba vloer ta 
scuma. 
Mesora e habitantenan 
di e cas a bati alarma. Hopi 
lihe ambulance y polis a 
presenta na e cas. Personal 


El a hera perde su bida 
Homber a pega ariba un sandwich 


di ambulance a nota cu su 
pulso lo tabata hopi zwak 
y a cuminsa dune reanima- 
cion. 
Dos patruya di polis 
tambe a presenta pa tuma 
nota di kico tabata suce- 
diendo. Despues di basta 
rato haciendo nan maximo 
esfuerso e paramediconan 
a logra stabilisa e situacion 
di e cabayero, mesora e la 
wordo transporta cu urgen- 
cia pa hospital. 


Esteban Maduro(81) a bira e 7 morto den trafico na Aruba 


peaton ta gravemente heri- 
da. 
Paramediconan na yega- 
da, ya no por a mucho mas 
y a pidi pa Dokter. Testigo 
na e sitio nos a papia cu es- 
nan cu a mira locual a so- 
sode. Segun nan version, e 


homber lo a bay pa crusa y 
lo no a mira e Suzuki Swift 
color shinishi biniendo di 
nort. “E impacto a zona 
manera klapchi” e testigo a 
bisa. 
E auto mes a sigui core 
y bay para meternan leu 
di unda e la dal e peaton. 
Siguientemente relato di 
Vocero di polis Sr. Laclé: 


“Pa 9.09 di anochi central 
di polis ta wordo notifica 
cu tin un accident caminda 
auto lo a dal un peaton na 
altura di Shahai Take Away. 
Ta despacha patruya poli- 
cial, bombero y ambulance 
cu maximo urgencia na e 
sitio di accidente. 
Na yegada di patruya 
por a constata cu e peaton 


no ta duna señal di bida.” 
Di acuerdo ku e vocero, 
pa 9.45or di anochi dokter 
Scholten ta constata morto 
di Esteban Maduro, naci 
na Aruba 2 januari 1942. 
A pidi specialista di trafico 
como tambe polis tecnico 
na e sitio pa haci nan inves- 
tigacion. 

ARUBA 
HULANDA 


HILVERSUM – Po- 
lis a detené un hòmber 
di 41 aña di despues di 
menasa riba Media Park 
Hilversum. Esaki Polis ta 
konfirmá despues di un 
notisia den e revista Pa- 
norama. 
E insidente a tuma lugá 
dia 6 di sèptèmber na e 
edifisio di BNNVARA i 
NTR. Desde e tempu ei 
e sospechoso ta será den 


Detenshon pa menasa riba Media Park Hilversum 


detenshon preventivo. 
BNNVARA no ke bisa 
Panorama kiko presis e 
sosodé. E media ainda no 
a reakshoná riba pregun- 
tanan di NOS. 
Segun e artíkulo di 
Panorama, e sospechoso 
a menasá ku eksplosivo. 
Polis no ke bisa nada to- 
kante esaki mas aleu debí 
na e investigashon ku ta 
andando. 


UTRECHT – Polis a 
detené un hòmber di 37 aña 
Hòmber detené pa tres kaso di hinkamentu 


di Utrecht kende ta sos- 
pechá di embolbimentu den 
tres kaso di hinkamentu 
den mesun kaya. Djaweps 
anochi banda di 12’or, Polis 
a detené e hòmber, a base 
di un tep di un habitante 
di e siudat serka un polis 
di bario, asina Polis ta in- 
formá. 
Kon presis Polis a kai 
yega riba pista di e hòm- 
ber ainda no ta konosí. E 
último dianan Polis a hasi 
hopi investigashon i a mira 
imágennan di kámara na 
indikashon di e kasonan di 
hinkamentu. Tokante e mo- 
tibu no tin nada konosí. 
Ta sospechá e hòmber 
di tur e kasonan di hinka- 
mentu resien na Balijelaan, 
den sùit di e siudat. Djára- 
son anochi 27 di sèptèmber 


a hala un muhé di 27 aña 
for di di baiskel i a hink’é. 
Djasabra anochi a hinka un 
otro muhé di 23 aña ku un 
opheto skèrpi, djis despues 
ku el a pone su baiskel. Du- 
rante e anochi di djaluna pa 
djamars, a hinka un muhé 
di 20 aña den su kara, mién- 
tras e tabata sintá patras 
riba e baiskel di su amiga. 
E kasonan di hinkamen- 
tu a okashoná hopi intran- 
kilidat den e bario. Prinsi- 
palmente muhénan yòn no 
ta riska mas pa ta riba kaya 
nan so i hopi bisiña tabata 
frustrá komo ku no tabata 
sali informashon for di e 
munisipio. 


DEN HAAG – Sekre- 
tario di Estado demisho- 
nario van der Burg, ta pidi 
munisipionan i provinsian- 
an di nobo pa sitio di ako- 
hida èkstra pa buskadónan 
di asilo. Den un karta na 
koleganan burgemeester, 
alkalde i komisarionan di 
Rei, e ta skirbi ku mester 
di 8400 sitio èkstra promé 
ku fin di aña. 
Van der Burg ta men- 
shoná sifranan pa provin- 
sia, Zuid-Holland e ta pidi 
1550 sitio, Noord-Holland 
i Noord-Brabant ámbos 


Atrobe yamada pa èkstra sitio 
di akohida 


1400 i e otro provinsianan 
450 pa provinsia. 
Segun e sekretario di 
estado, Zuid i Noord-Hol- 
land i Noord-Brabant, ta 
kana hopi atras. Banda di 
esei e ta hasi petishon pa 
akomodá 16 mil hende ku 
awor ta den akohida pero 
ya tin un pèrmit. 
E ke pa nan haña un kas 
mas lihé posibel, pa mas 
tardá promé ku fin di aña. 
Akomodashon lihé pa e 
grupo akí mester minima- 
lisá tambe e preshon riba e 
akohidanan. 

ARUBA 
KORSOU 


W I L L E M S TA D - 
-Komishon fiho di Ense- 
ñansa, Siensia, Kultura 
i Deporte a deliberá ku 
ReMaUni enkuanto brin- 
gamentu agresividat bou 


A deliberá riba agresividat i bringamentu 
ReMaUni i komishon fiho di enseñansa a sinta huntu 


di hóbennan. Esaki a tuma 
lugá resientemente dia 3 di 
òktober.E bringamentunan 
ta konsentrá espesialmente 
na skol, banda di skol i riba 
kaminda públiko. 


Durante e reunion a in- 
terkambiá riba e orígen i 
problemanan sosial ku ta 
kondusí na e agresividat 
bou di hóben. 


WILLEMSTAD – Min- 
ister di Enseñansa, Siensia, 
Kultura i Deporte (ESDK) 
sr. Sithree van Heyoorn a 
risibí bishita di sr. Charles 
Do Rego. Den presensia di 
direktor di Sektor di Kul- 


Tula; Luchadó pa Libertat, Iguadat i Fraternidat 
Charles Do Rego ta entregá buki na Minister 


tura i Deporte sra. Lizette 
Sambo-Velder i koleganan 
di gabinete, sr. Charles Do 
Rego a hasi entrega di e 
buki“Tula: Luchadó i Inspi- 
radó” na Minister van Hey- 
doorn. 


WILLEMSTAD 
– 
Djaweps 5 di òktober Mi- 
nister Ruisandro Cijntje di 
Desaroyo Ekonómiko hun- 
tu ku Minister di Tráfiko, 
Transporte i Planifikashon 
Urbano, señor Charles Coo- 
per, a hasi apertura ofisial di 
Plasa di Arte Kòrsou. Esaki 
den presensia di funsho- 


Plasa di Arte Kòrsou ta un realidat 


narionan di VVRP, MEO, 
CTB, Fundashon Marshe, 
Renaissance, bendedónan 
di artesania, artistanan i 
públiko presente. Minister 
Cijntje ta sumamente or- 
guyoso di mira kon e plan 
pa marshenan den sentro di 
siudat ta hañando su forma 
i birando realidat. Na e 


okashon aki e énfasis ta riba 
zona pa benta di artesania, 
Plasa di Arte Kòrsou, situá 
entre Renaissance Hotel i 
Megapier, ku tin e meta pa 


por promové produktonan 
lokal i produktonan ku ta 
representá Kòrsou i su kul- 
tura. 
Minister a informá ku 


ta e intenshon pa via CTB 
merkadeá e sitio aki pa 
turistanan ku ta keda den 
hotèl tambe por bishitá e 
sitio. 


WILLEMSTAD--Den 
plan di aña di Kuerpo Poli- 
sial Kòrsou pa 2022 i 2023 
a formulá un ambishon 
di desaroyá liderato ku ta 
adaptá na e tempu ku ta 
bibando aden. 
Esta apliká liderato ku 
kurashi, sòru pa i kuida di 
otro, pero tambe antisipá 
riba futuro. 
Pa logra esaki tin mes- 
ter di e personanan korekto 
na e lugánan korekto i na e 


Desaroyo di Liderato na Kuerpo Polisial Kòrsou 


momentu korekto. Komo 
organisashon Kuerpo Poli- 
sial ke funshoná optimal 
den komunidat di awe i di 
mañan. Ademas KPC ke ta 
un bon dunadó di trabou pa 
su empleadonan. 
Pa logra esaki lo mester 
krea i invertí den lidernan 
pa awor i futuro i asina sal- 
baguardiá su vishon di ta 
adekuá, konfiabel i kom- 
prometé. 
Esaki mester ta un 


proseso kontinuo kaminda 
tur hende ku tin e ambishon 
i ta disponé di e kalidatnan 
pa krese i bira un lider, ta 
haña e mesun oportunidat 
di desaroyá su mes. 
Den e kuadro aki, dja- 
mars 3 di òktober 2023, 
Minister di Hustisia mr. 
Shalten Hato a reuní ku 
Tim di Maneho di Kuerpo 
Polisial pa deliberá riba e 
trayekto di desaroyo di 
liderato den kuerpo. 

ARUBA 
DEPORTE 


KRALENDIJK – Dos 
profeshonal di Blokart di 
Boneiru, Andrew Sands i 
Lennart Felida, ta repre- 
sentá Boneiru di 5 pa 8 di 
òktober na e kampionato 
habrí Europeo di Blokart 
na Llanbedr, Wales. 
E partisipashon alabes 
ta sirbi tambe komo ekspe- 
rensia pa Boneiru, mirando 
ku na febrüari e isla mes ta 
sede di e promé kampionato 
habrí di Karibe di Blokart. 
Andrew Sands, doño di 
Bonaire Landsailing Ad- 


Boneiru representá na kampionato Europeo di Blokart 


ventures i Lennart Felida, 
instruktor, ta bai representá 
Boneiru na e kampionato. 
Por haña e konekshon ofi- 
sial di e evento riba e web- 
site di Blokart Sports Asso- 
ciation: https://theblsa.com/ 
events/european-blokart- 
championships-llanbedr/. 
Tin hopi interes pa e 
evento Karibense di otro 
aña na Boneiru, ku e deseo 
pa atraé kantidat grandi di 
partisipante internashonal i 
lokal. 


K R A L E N D I J K - 
-Djaweps anochi den Sta- 
dion Antonio Trenidad na 
Rincon, tabatin kontinu- 
ashon di kampionato futbòl 
di nos isla. 
Den e partido aki a topa 
otro e dos ekiponan di 
bario di Nort Saliña ku SV 
Estrellas i SV Young Boys. 
Tabata e tim di SV Es- 
trellas ku a bai ku e vikto- 
ria di 3-0 riba Young Boys. 
Ku esaki kontrali na e 
otro partidonan promé, e 


Estrellas 3-0 riba Young Boys 


skornan di e resultadonan 
di e partidonan ta bahando 
kompará ku e promé par- 
tidonan di e kampionato, 
partidonan ku a finalisá ku 
skornan grandi i sin gol pa 
e ekipo kontrinkante ku a 
pèrdè. 
E golnan di e partido 
pa SV Estrellas ta di Edel- 
john den Boef ku a hinka 
su gol na di 21 minüt di e 
partido, Omar Silberie na 
di 41 minüt di e partido, por 
último Gloriendrick a anotá 


na di 63 minüt di e partido 
pa duna su ekipo e viktoria 
di 3-0 riba Young Boys. 
Manera ya nos a men- 
shoná, ta notabel i sigur 
den bon direkshon, ku e 
skornan grandi ku e promé 
partidonan di e kampio- 
nato a kuminsá kuné, a ku- 
minsá baha. 
Ku esaki ta nifiká ku 
nos ta den bon direkshon, 
nos ta den kaminda pa ku 
nos futbòl ku ta kresiendo 
na nivel. 


KRALENDIJK -- E 
di 56 edishon di Regata a 
inisiá 6 di òktober. E aña 
akí tambe partnernan di 


Kontròl marítimo durante Regata 


kadena di e tim multidi- 
siplinario marítimo hub 
Boneiru, MMHB, ta ak- 
tivo pa tene Boneiru seif 


durante Regata. 
Duana, 
Koninklijke 
Marechaussee 
(KMar), 
Wardakosta, Kuerpo Poli- 


sial 
Karibe 
Hulandes, 
KPCN i Entidat Públiko 
Boneiru, ta supervisá i 
kontrolá riba kumplimen- 
tu ku tur lei i ordenansa 
ku ta na vigor i di impor- 
tansia pa kada partner di 
kadena. 
E servisionan ta sos- 
tené otro durante di ehe- 
kushon di e tareanan akí. 
Ademas tin empeño èks- 
tra for di e diferente ser- 
visionan na momentu ku 
yudansa di emergensia ta 
nesesario. 
E supervishon i kontròl 
ta tuma lugá den e awa- 
nan entre Kòrsou i Bonei- 
ru, rònt di Boneiru i den 
bahia di Kralendijk. 
Duana ta supervisá trá- 
fiko di bienes ku ta krusa 
frontera i ta kontrolá si ta 
sigui e prosedura korekto 
na momentu di entrada, 
salida i tránsito i tambe sí 
tin artíkulo prohibí pre- 
sente. 
K o n i n k l i j k e 
Marechaussee ta respon- 
sabel pa kontròl di fron- 
tera na Boneiru. Hasiendo 
esaki, Kmar ta kontrolá e 
kondishonnan di entrada 
di persona i tambe ta kon- 
tribuí na kombatimentu di 
kriminalidat ku ta surpasá 
frontera. 
Wardakosta ta ehersé 
kontròl riba balides di do- 


kumentu di boto, manera 
tarheta di registrashon i 
pèrmit pa nabegá. E do- 
kumentunan di barku akí 
mester ta bálido pa área di 
Boneiru. 
Banda di esaki, Warda- 
kosta ta kontrolá tambe e 
kantidat di persona ku tin 
na bordo di un boto, kon- 
forme e karchi di kùr i ta 
mantené órden públiko i 
seguridat. 
KPCN ta responsabel 
pa mantenshon di órden 
públiko i pa duna asisten- 
sia na un i tur ku mester 
di esaki. 
Entidat Públiko Bo- 
neiru ta supervisá uzo 
korekto di bui i kaminda 
di mara pa boto. Esaki ta 
inkluí kontròl riba ankra- 
mentu i ta retirá bui ku no 
ta outorisá. Durante Re- 
gata ta permití pa mara pa 
un ratu na e nort pir pa at- 
endé ku Duana, pero boto 
no mag keda mará einan. 
Relashoná ku e mul- 
titut, ta konsehá doño di 
boto fuertemente pa regla 
un lugá di mara promé ku 
nabegá pa Boneiru. 
MMHB ta hasi un pe- 
tishon na un i tur pa subi 
awa bon prepará i pa den 
kaso di pregunta tuma 
kontakto ku e servisio 
konserní. 

BONEIRU - Ántes i awor 


Awe den e rúbrika aki un edifisio komersial situá 
na skina di Kaya LD Gerharts i Kaya Libertador 
Simon Bolivar. Tabata kas di Willebrordus Hart, un 
komersiante i doño di plantashi Washikemba den 
pasado. 
Tur famia Hart di Boneiru ta bini di mesun per- 
sona. Pero atrabes di añanan a forma di mes vári- 
os rama di e famia aki. Willebrordus, yamá Shon 
Bòbò, no ta kai den desendientenan di Jozef Hart, 
konosido doño di negoshi, barku i plantashi na 
Boneiru. 
Shon Bòbò tabatin un tienda tambe den e kom- 
pleho di su kas. Aparte di bende profishon i bibida 
stèrki, e tienda aki tabata spesialisá den bende 
loke mucha gusta, esta mangel i kos di bokadushi. 
E tabata situá ideal, pegá ku skol di sùr i skol di 
frater. 
Washikemba, kunuku di Shon Bòbò Hart, tabata 
konosí pa su plantashon di sentebibu i krio di be- 
stia. Pero tambe e anterior plantashi aki tabatin 
reputashon di lugá beaku, ku presensia di spiritu 
i otro kos misterioso. A sali te asta buki tokante e 
‘fama’ aki di lanthùis Washikemba. 
Despues tabatin un fruteria den e anterior tienda 
di Bòbò Hart. Señora Marsera tabata hür e edifi- 
sio aki pa fruteria. Mas despues a bin e restorant 
chines-surnameño Spanhoek den e lokalidat aki. 
(Kombinashon di foto: Joëla Kroonstadt) 

